Valtioneuvoston päätös Värtsilän taajaväkisen yhdyskunnan järjestämisestä
Suomen asetuskokoelma 206/1921.

Valtioneuvoston päätös

Värtsilän taajaväkisen yhdyskunnan järjestämisestä.

Annettu Helsingissä, 31 päivänä elokuuta 1921.

___

  Valtioneuvosto on, Sisäasiainministeriön esittelyssä, määrännyt, että se asutuskeskus Värtsilän pitäjän Värtsilän kylässä, jonka muodostavat Värtsilän tehtaat ympäristöineen, on Värtsilän yhdyskunnan nimellä järjestettävä 15 päivänä kesäkuuta 1898 annetun, taajaväkisten maalaisyhdyskuntain järjestämistä eräissä tapauksissa koskevan asetuksen mukaan sekä että Kuopion läänin maaherran tulee puheenalaiselle yhdyskunnalle vahvistaa järjestys-, palo-, terveydenhoito- ja rakennussäännöt ynnä asemakaava.

  Tätä kaikki asianomaiset noudattakoot.

  Helsingissä, 31 päivänä elokuuta 1921.

Sisäasiainministeri Heikki Ritavuori.

Karl Modeen.

</div>

Taajaväkiset yhdyskunnat